GiliGold/VAD_KnessetCorpus huggingface dataset:
רמי צוברי: אני יודע, שהשירות למען הילד מאד עסוק ולא נפיל עליו תיקים נוספים.
רמי צוברי: דבר נוסף חשוב מאד - כאשר מתגלה מאומץ בעקבות בדיקות, וזה התפר בין חוק האימוץ, תיקי האימוץ, לבין חוק המאגר הזה, וכאשר אנו מוצאים איחוד משפחה, יתכן שאותו אחד רשום כבן של מישהו והוא אפילו לא רשום כמאומץ, והיו לי מקרים כאלה.
רמי צוברי: יתכן שהוא אכן יודע שהוא מאומץ.
רמי צוברי: לכן, על-פי החוק הזה ועל-פי התקנות, יש להעביר את כל תיקי האימוץ מהשירות למען הילד ישירות עם התגלות מאומץ בפרשה הזאת.
רמי צוברי: ברשותך, אני רוצה עוד כמה מלים, ואין לי עוד הרבה, ואנו נסיים.
ענת מאור: יש לי עוד שלושה דוברים, ואני צריכה לסכם.
רמי צוברי: אני רק רוצה לומר לכם דבר נוסף.
רמי צוברי: עם השנים שאני מטפל בנושא פנו אלי מאומצים רבים.
רמי צוברי: יש לי רשימה של פחות מ-30 מאומצים שפנו אלי כעורך-דין.
רמי צוברי: אינני גובה על כך שכר טרחה כעורך-דין, וזה חלק מהפעילות הציבורית.
רמי צוברי: לצורך העניין, גם פניתי לאותן משפחות שעל-פי ועדת החקירה הממלכתית דיווחו לגביהן שגורל ילדם לא ידוע.
רמי צוברי: לא חיכיתי לחוק שלכם והקמתי, מבחינתי, מאגר שלי לצורך העניין.
רמי צוברי: אני אומר לכם, שעם הזמן, כשיהיה תקציב, אתחיל לקחת, ברשות ועל-פי חוק מידע גנטי וכו', ולטפל בנושא הזה לצורך אותן משפחות בלבד.
רמי צוברי: כמובן שאת כל האינפורמציה שיש על-פי הסכמה של אותם אנשים, כי יש חובת חסיון, אמסור לוועדה במידה וזה יהיה אפשרי.
רמי צוברי: שמירת המאגר - החברה ציינה בעיה זו.
רמי צוברי: אני חושב שהבעיה הזו חשובה ביותר, כי הסודיות שנעוצה בשמירת המאגר צריכה להיות סודיות לעילא ולעילא.
רמי צוברי: כמובן שיש לשמור על קשר עם הוועדה הציבורית של פרשת ילדי תימן לצורך סתימת החורים האלה.
אבנר פרחי: למה צריכה להיות סודיות?
רמי צוברי: חייבת להיות סודיות.
רמי צוברי: אבנר פרחי: אנו רוצים לעקוף את כל החוקים האלה.
רמי צוברי: למה הסודיות?
ענת מאור: דוקטור זלינה בן-גרשון, בבקשה.
ענת מאור: אחריה רפי שובלי וענת גסט.
ענת מאור: ואז, אסכם.
אבנר פרחי: אני רוצה להבין.
זלינה בן-גרשון: אני דוקטור זלינה בן-גרשון מלשכת המדען הראשי במשרד הבריאות, ואני סגן יושב-ראש ועדת הלסינקי לניסויים גנטיים שבודקת בקשות לביצוע מחקרים בתחום הגנטיקה.
זלינה בן-גרשון: קודם כל, בדיון הזה אני מרגישה קצת במצב לא נוח, כי אני חושבת שבדיון הזה צריך לדבר עם הלב.
זלינה בן-גרשון: ברצוני להעיר שלוש הערות, וצר לי שאני מדברת על עובדות כי אני יודעת שהרגשות חשובים אולי יותר.
זלינה בן-גרשון: דבר אחד הוא, שאולי צריך להפריד במהלך הדיון הזה בין איסוף הדגימות, בין לקיחת אותן דגימות, שאם לא יילקחו עכשיו לא תהיה אחר כך אפשרות לשחזר זאת, לבין מה ייעשה, מה ייבדק ואיך ייבדק.
זלינה בן-גרשון: יתכן שבדרך הזו ניתן יהיה למצוא פתרונות ביניים שהיום אין יכולת לבדוק או אין יכולת טכנית או אין יכולת כלכלית או הרבה מאד דברים.
זלינה בן-גרשון: נושא שני, והוא חשוב מאד בוועדה הזו, הוא שבמהלך תהליך חקיקת חוק מידע גנטי, שהשתתפתי בכל הישיבות בו, אנו לא דנו או העלינו פעם אחת אבל לא כלול בחוק שום דבר על הסדרת מאגר גנטי.
זלינה בן-גרשון: אין בידינו הכלים.
זלינה בן-גרשון: נושא זה עלה בוועדה בהקשר לחברה מסויימת שאספה אלפי דגימות רבות, וכשניסינו גם כוועדה וגם במשרד הבריאות להסדיר את הנושא הזה לא היו בידינו הכלים להגיד: "שום דבר חוץ מלטפל בכל בקשה באופן פרטני".
זלינה בן-גרשון: אין בידי מדינת ישראל ברגע זה כלים כדי להסדיר מאגר גנטי גם אם הוא בקנה-מידה ענקי וגם אם הוא- - -
ענת מאור: לפי חבר-הכנסת זנדברג, כן יש איסוף נתונים בצבא.
ענת מאור: כלומר, מצד אחד, את מדייקת מאד.
דוברת: הצבא לא אוסף.
אליעזר זנדברג: אבל, אפשר ללמוד מהצבא.
אליעזר זנדברג: הם טובים בסודיות.
זלינה בן-גרשון: דבר שלישי שברצוני לציין הוא, שבעקבות מקרים מסויימים שהיו, שאנשים הלכו ונבדקו במקומות כאלה ואחרים, משרד הבריאות הקים ועדה שקבעה מה הדרך להסמיך מעבדה על מנת לבדוק בדיקות בנושא הורות.
זלינה בן-גרשון: הוגש דו"ח, והוא התקבל ע"י מנכ"ל משרד הבריאות.
זלינה בן-גרשון: כך שהיה איזה שהוא תהליך של בדיקת הנושא איך בודקים הורות, אלו מעבדות, באלו כלים ובאלו דרכים, והדו"ח הזה קיים.
זלינה בן-גרשון: תודה רבה.
זלינה בן-גרשון: רפי שובלי: החוק הזה הוא כלי ראוי, כמו שוועדת החקירה היתה כלי ראוי.
זלינה בן-גרשון: השאלה היא מה עושים עם הכלי הזה, ולא איך הוא כתוב על הנייר ואיך הוא ייצא מהכנסת.
זלינה בן-גרשון: לכן, במהלך העשיה של החוק ועיצוב הנייר צריך לשים לב איך רוכשים את אמון המשפחות ואופן הדברים שבו זה יתבצע.
זלינה בן-גרשון: אבנר פרחי נגע בזה.
ענת מאור: חלה התקדמות גדולה מאד תוך הדיון.
ענת מאור: אני אומרת, שכבר חלה התקדמות גדולה מאד בנושא האמון וההסכמות תוך שעה אחת.
רפי שובלי: לא.
רפי שובלי: אין גרם של אמון נכון לעכשיו.
רפי שובלי: צריך שלא נטעה.
ענת מאור: בכל זאת, אני משבחת את זה.
דוברת: אנו שותקים, רק כדי שלא תבטלי את הדיון.
דוברת: זה בגלל הפחד.
ענת מאור: אני מתכוונת לזה בחיוב.
רפי שובלי: לא צעקתי בהתחלה, אבל גם אז לא האמנתי וגם עכשיו אינני מאמין לשום דבר אלא אם כן מוכיחים לי את ההיפך.
רפי שובלי: זהו המצב.
רפי שובלי: הוא מצער, אבל זו אשמתה של המדינה ולא אשמתנו.
רפי שובלי: זו לא חובתנו להאמין.
רפי שובלי: בתוך החוק צריכים להיות סעיפים מקלים בנושאים מסויימים הגיוניים - לא שכל אחד יוכל לראות כל דבר ודברים כאלה שאולי לא תואמים את חוק מאגרי המידע או דברים כאלה, אבל יאפשרו למשפחות להאמין ולפתור את בעיית המשפחות.
רפי שובלי: אחרת, כל הדבר יפתור בעיה אולי למדינה, כמו דו"ח ועדת החקירה, אבל למשפחות זה לא פתר שום דבר.
רפי שובלי: נדמה לי, שזו מטרת כל הדיון הזה - לפתור את בעיית המשפחות.
רפי שובלי: לכן, אני מצטרף לדרישת יגאל יוסף שאם נציגים מטעמנו, משפטנים או לאו דוקא, שבמהלך עשיית החוק בפגרה יוכלו לתת את ה-IN-PUT הזה.
ענת מאור: כבר קיבלנו זאת.
ענת מאור: אגיד זאת.
רפי שובלי: לגבי משפחות שלא נכללו בדו"ח הוועדה, אני מקווה שהחוק יהיה מספיק כללי שגם משפחות בתקופות מאוחרות יותר או מוקדמות יותר יוכלו להיכלל בזה.
רפי שובלי: אני חושב שאת יתר הדברים אמרו.
רפי שובלי: אני מציע לא לסמוך על תקנות שהחוק יתקין, כי אני חושב שהנסיון הראה לנו שזה לא יעזור.
רפי שובלי: היו"ר ענת מאור: זה עלול לעכב הרבה מאד.
ענת גסט: אני ענת גסט, אני באה מהצד הטכני ואני עובדת במכון לרפואה משפטית במעבדה הביולוגית, ואני עוסקת בזיהויים גנטיים, כשצריך, במקרי פיגועים למשל לאחרונה לצערנו.
ענת גסט: אותו כתם דם, שנאסף בצה"ל ונשמר ככתם דם, יוצא מהמאגר של צה"ל ומגיע אלינו רק ברגע שחושבים שאותו פרט מסויים שנפגע הוא אותו אדם שנתן את כתם הדם, ורק באותו שלב הופך כתם הדם למידע גנטי כמו שאתם קוראים אותו.
ענת גסט: תהליך זה נעשה במעבדה, ואז נערכת הבדיקה האם אותו פרט אכן זה הפרט שנפגע.
ענת גסט: עלו כאן ונזרקות כל מיני הערות לגבי קרובי המשפחה.
ענת גסט: אנו לא ידענו שיש ילדים, אבל לפי עורך-הדין צוברי יש את אותם ילדים שמחפשים את משפחתם.
ענת גסט: בכל מקרה, אי אפשר לבדוק אחים.
ענת גסט: מבחינה גנטית, הבדיקה של אחים, של מאגר מול מאגר, מאד בעייתית.
ענת גסט: יש הבדל האם אני בודקת האם ההורים האלה מתאימים להיות ההורים של פרט מסויים או האם שני האחים האלה, שהם אחים של אותו זוג הורים, הם גם אחים של אותו פרט לגבי אותו זוג הורים.
אליעזר זנדברג: את מתכוונת לאמינות הבדיקה מבחינה מדעית.
ענת גסט: לגבי האמינות הסטטיסטית.
ענת גסט: כלומר, אם מדובר על בדיקה של מיטוכונדריה DNA, וכשהוציאו מהקבר, היה חשד במי מדובר, ואז בעצם בדקנו נכון או לא נכון.
ענת גסט: זה שונה.
ענת גסט: אם מדובר על בדיקה של מיטוכונדריה DNA כפי שעושים לגבי בדיקות שנעשות משרידי עצם, בני דודים שהם בנים של שתי אחיות נושאים בדיוק את אותו מידע גנטי ולא ניתן להפריד ביניהם.
ענת גסט: אי אפשר להפריד בכלל בין אחים בשום דרך בצורה גנטית, אלא אם כן היו להם ילדים.
ענת גסט: אבל, זה כבר לא רלוונטי.
אריה גמליאל: זה גם חשוב - לדעת לאיזו משפחה הוא שייך.
ענת גסט: כך שאני חושבת שמה שמאד חשוב, נוסף לעורכי-הדין, שיבנו את החוק- - -
אליעזר זנדברג: האם בין שני אחים תוכלי לזהות שהם אחים, אבל לא תדעי מי הוא מי?
אליעזר זנדברג: האם זו הכוונה?
ענת גסט: לגבי היכולת שהם אחים, הם יכולים להיות אחים או בני דודים.
אריה גמליאל: מצויין.
אריה גמליאל: זה וב.
אליעזר זנדברג: מצויין.
אליעזר זנדברג: ענת גסט: עכשיו, אינני חושבת שאפשר לבוא למשפחה- - -
אריה גמליאל: לפי הצלבת המידע, למי נאבד בן, נדע את זה.
ענת גסט: מבחינת הצד הטכני, מדובר על סוגי בדיקות שונות.
ענת גסט: בצד הטכני של בדיקת מאגר גנטי של משפחות בקרבות משפחה שונות כאילו, או הורים או אחרים, מול מאגר של פרטים מסויים, לא ידוע לי על מערכת מיחשוב שתעשה זאת, ופרטנית ידנית אחד לאחד זו בעיה מאד סבוכה גנטית.
ענת גסט: אני חושבת שחסר פה בחוק גם יעוץ טכני גנטי של האנשים האלה בשטח.
ענת גסט: אומנם אלה פרטים טכניים, אבל קשה לי לראות חוק כזה שמדבר כי מתחילים בכתמי דם וכתמי דם זה לא מידע גנטי.
ענת גסט: אני חושבת, שאולי באמת מה שדחוף, שנראה ליוצאי תימן כרגע, הוא לשמור את הכתמים בשלב א'.
ענת גסט: לדעתי, זה יכול להתבצע בצורה יחסית מהירה מבחינה משפטית ומבחינת השימור שלה, כי אין בו שום מידע.
אליעזר זנדברג: לגבי המאגר של צה"ל, היום אם יש צו של בית-משפט לבקשת המשטרה, ועיזבי את צה"ל, האם אתם נותנים משהו בעניין הזה או לא?
דוברת: צה"ל לא נותן.
ענת גסט: הוא לא נותן לבקשת המשטרה, אלא רק לצרכי זיהוי.
ענת מאור: שאלה מתחום האמינות - אמרו פה מלה, וזה נראה לי חשוב מאד.
ענת מאור: כמה שנים את עובדת בזה?
ענת גסט: עשר שנים.
מאיר משולם: הבוס שלה הוא פרופסור היס.
מאיר משולם: שקרן.
מאיר משולם: מה קרה לכם?
מאיר משולם: תתעוררו.
מאיר משולם: דובר: הוא לא משקר.
מאיר משולם: הוא פשוט לא דיבר אמת.
מאיר משולם: לא דובר אמת?
מאיר משולם: חבר'ה, זו הבעיה שלנו במדינה.
דובר: למה הצעקות?
ענת מאור: האם נתקלתם במקרים שנמסר מידע מקצועי למשפחה בתחום כלשהו, ובעצם היתה תחושה שאין גם בבדיקה המקצועית מידע אמין?
ענת גסט: לא.
ענת גסט: אנו לא נכנסים בכלל לעלויות, אבל במקרה ספציפי אם במקרה של זיהוי בפיגוע ויש לו קרוב, אנו נעשה בדיקות נוספות ואחרות.
ענת גסט: יש מיגוון מסויים של בדיקות שאפשר לבצע.
ענת גסט: יש את הבדיקות הסטנדרטיות שמקובלות בעולם.
ענת מאור: שאלתי על אמון.
ענת מאור: שאלתי, למשל, על בדיקת אבהות.
ענת מאור: האם קרו מקרים שלמרות שהבדיקה הוכיחה דבר מסויים האדם ניסה להתכחש או שקיבלו זאת והבינו.
ענת גסט: אני לא עושה בדיקות אבהות.
אליעזר זנדברג: השאלה היא: האם הוכח ההיפך?
רמי צוברי: אני רוצה לומר משהו, כי אני קשור אליהם בדיוק בנושא של מה שאת שואלת.
רמי צוברי: היו לי מספר "רומנים" עם המכון לרפואה משפטית, עם פרופסור היס, עם כל הצוות שם והחברות פה: "רומן" אחד הוא בדיקת DNA, שיוך משפחתי בין שרידי שלדים של אותם קברים שנפתחו, ו"רומן" נוסף שהסעיר את כל העולם זה אותו "רומן" בין צילה לוין ומרגלית עומסי בעקבות בדיקות DNA שנעשו במקום אחר שקבעו שהן אם ובת.
רמי צוברי: פניתי למכון לרפואה משפטית, התחייבתי לשלם להם כסף, 2,000 שקל, והם חתמו לי על הסכם לשמירת סודיות, והם יצאו לתקשורת במסיבת עיתונאים כדי לספר לאומה עד כמה הן לא אמא ובת.
דוברת: לפי מה שאני מבינה, זה פשוט לא מדוייק.
ענת גסט: אנו כבר לא עושים- - - רמי צוברי: אנו לא נכנסים לקטע, ואני גם לא רוצה להשמיץ פה אנשים וזו לא המטרה.
ענת גסט: האם מה שאמרתי לא נכון?
אריה גמליאל: הקמת מאגר מידע של כתמי דם היא נושא אחד.
ציפורה כהנא: זה לא מידע.
ציפורה כהנא: זה מאגר כתמי דם.
אריה גמליאל: הקמת מאגר כתמי דם זה דבר אחד.
אריה גמליאל: דבר שני - ע"י הכתמים האלה אתם מביאים למאגר מידע גנטי ואתם יכולים לפענח.
אריה גמליאל: כלומר, להצעת החוק הזו יש בסיס.
אריה גמליאל: אפשר לקחת מהם כתמי דם ולהקים מאגר גנטי, ואין שום בעיה עם זה מבחינה מקצועית.
דוברת: השאלה מתי.
אריה גמליאל: אלה סיפורי סבתא.
דובר: הרב גמליאל, ממילא הם לא יבצעו זאת.
דוברת: זה לא מה שנאמר.
אבנר פרחי: האפשר לשאול?
ענת מאור: גמרתי.
ענת מאור: רק הערה קצרה, ואני מסיימת.
אבנר פרחי: כבר נתת לי רשות.
אבנר פרחי: באנו מחדרה, וזה יום חופש והדלק התייקר לאחרונה.
אבנר פרחי: נתת לנו שלוש דקות.
ענת מאור: עתה, אבנר פרחי, ואחריו עורכת-הדין טליה אדרי.
אבנר פרחי: ברשותך, רציתי לשאול שאלה קצרה אבל מורכבת משני דברים.
אבנר פרחי: קודם, בהתייחסות של החוק צריכה להיות אולי בשלב יותר הבא כדי באמת להימנע ממשהו שישבש חקיקה וכדו', אבל בשלב מאוחר יותר להחליט גם על השיטה של הבדיקה.
אבנר פרחי: ראינו דוגמא חיה אצל צילה לוין.
ענת מאור: שאלה אחת שלך היא על השיטה.
ענת מאור: מה השאלה השניה?
אבנר פרחי: חבר-הכנסת גמליאל, דרך אגב, לא צריך לקחת דם ואחר כך לבדוק אותו.
אבנר פרחי: יש מכשיר שאתה שם בתוכו את הדם והוא מוציא מיד את הבדיקה.
אבנר פרחי: יש או אין מכשיר כזה?
אליעזר זנדברג: בישיבה הבאה תביא את השם.
דובר: אבל, לא זה מה שהיינו רוצים שיהיה.
דובר: אני רוצה מעבדה מסודרת.
אבנר פרחי: חלקה השני של שאלתי: אנו שומעים וקוראים בספרי בלשים שהמשטרה הולכת ולוקחת בדל סיגריה שפושע עישן ומזה היא מוציאה נתונים.
אבנר פרחי: אנו מדברים על החוק שאומר "סודי" וש"צריך לחתום על אישור של הבדיקה" וכל זה - למה המשטרה פטורה מהדבר הזה?
אבנר פרחי: למה אצלנו זורקים את כל האיסורים האלה?
שלמה סמארי: דוקטור משה נחום נמצא בקנדה, והוא גם לא הרגיש טוב ולא יכול היה להגיע.
שלמה סמארי: יחד עם זאת הייתי רוצה לציין, ואולי זה לא נוגע כרגע ישירות לעבודה של ה-DNA - זה כן נוגע, אבל לא לנושא - שלצערנו, במשך כל שנות קיום המדינה היו מלחמות.
שלמה סמארי: יכול להיות שילדים מאומצים כאלה שהיו בארץ נהרגו באחת המלחמות אם זה ששת הימים או יום הכיפורים.
שלמה סמארי: אני לפחות יודע על ילד מאומץ כזה שנמסר למשפחה בלוס-אנג'לס ובגיל 5 או 3 הוא נפל מקומה 17 ונהרג.
שלמה סמארי: יכול להיות שבמסגרת הזו יישארו הורים שהם עדיין בחיים שימסרו דגימות , ולמעשה לא יימצאו הילדים מאחר והם נהרגו באחת המלחמות או משהו כזה.
ענת מאור: עורכת-הדין טליה אדרי ממשרד הבריאות, תשובות אחרונות, ואז אני מסכמת.
ענת מאור: טליה אדרי:
ענת מאור: תשובה אחת לגבי נושא קביעת השיטה.
ענת מאור: אני חושבת, שאם יש שיטה ואפשר לקבוע אותה, עדיף בתקנות, אבל אינני חושבת שזו הבעיה למרות שזה לא מקובל לקבוע בתוך התקנות בחקיקה שיטות מדעיות של עבודה.
ענת מאור: אני מנסה להבהיר, ואולי ענת גסט תעזור לי, שאלה מקצועית.
ענת מאור: אנו מסיימים את הדיון.
ענת מאור: היא לא תעזור.
טליה אדרי: אנו חייבים להבחין בין מצב בו זוג אנשים בא עם איש אחר או ילד ואומרים: "בבקשה תבדקו אם אנו קרובי משפחה".
טליה אדרי: זה דבר שניתן לעשות היום, ועושים זאת כל הזמן.
טליה אדרי: אבל, המצב שבו אתם מבקשים לעשות שבו ניקח מאגר דגימות, ולמעשה לגבי כל מצטרף חדש למאגר יצטרכו לעשות הצלבה מול כל המאגר כדי לראות האם יש מישהו שהוא קרוב משפחה שלו - אני לא בטוחה, ויתקנו אותי אנשי המקצוע אם אני טועה, שיש היום את הטכנולוגיה לעשות זאת בצורה יעילה ואפקטיבית ולא במחיר שבשמים.
דובר: ועוד איך יש.
אריה גמליאל: למה?
טליה אדרי: שאלתי שאלה, וביקשתי לדעת.
ענת מאור: ברצוני לגשת לסיכום הישיבה: תחילה, ברצוני להזכיר שהדיון הוא על הצעת חוק מאגר מידע גנטי (היעלמות ילדי עולים מתימן), שמוצע ע"י שלושה חברי-כנסת.
ענת מאור: שמענו פה גם הרבה דברים שהם ברגשות.
ענת מאור: שמענו על התייחסויות לוועדת חקירה ועל אמון.
ענת מאור: אני רוצה להיות מאד בהירה ומצד אחד - להביע הרבה הבנה ורגישות, ומצד שני - אינני רואה בתהליך החקיקה אי-אמון או אי-הסכמה עם ועדת החקירה כן או לא.
ענת מאור: זה לא מעניין הוועדה.
אליעזר זנדברג: זה לא קשור.
ענת מאור: אני גם חושבת, שהגיבוש וכל צעד כן מקדם.
ענת מאור: דוקא מתוך הזדהות ולא כדאי כל כך לקטול ולבקר דברים שכבר נעשו.
ענת מאור: שנית, ברצוני לציין לפרוטוקול באופן ברור, למשרדי הממשלה: כל חברי הוועדה שנכחו בישיבה תמכו ותומכים בחוק.
ענת מאור: מבחינת הבאים, אם כך צריך לצאת שבעצם אנו תומכים בחוק.
ענת מאור: הישיבה הבאה תהיה מוקדשת לעבודה המקצועית על סעיפי החוק.
ענת מאור: כלומר, אין כבר דיון על התנגדות עקרונית או לא.
ענת מאור: כמדומני, נכחנו פה ששה חברי-כנסת, ולא היה אף מתנגד.
ענת מאור: אם כן, לשיטת הוועדה, הדיון העקרוני הסתיים.
ענת מאור: הממשלה רוצה להתנגד במליאה - זו זכותה.
ענת מאור: לכן, כל המוזמנים והמוזמנות, העבודה הבאה שלכם תהיה לשכנע את חברי-הכנסת לקראת המליאה.
ענת מאור: מבחינת הוועדה האישור העקרוני התקבל.
דובר: אנו צריכים שיתוף פעולה של הוועדה.
ענת מאור: מה יהיה התהליך כדי להביא הצעת חוק יותר מגובשת, יותר מקצועית ויותר עם הסכמות, וזאת פניה למשרדי הממשלה?
ענת מאור: אחזור על הנוהל שאמרתי, ואז אומר גם מה הם הדברים שאני כבר מבקשת עליהם להתכנס לקראת הישיבה הבאה.
ענת מאור: הנוהל יהיה שתרכז את העבודה היועצת המשפטית של הוועדה, עורכת-הדין מירב ישראלי, עם היועצת המשפטית של משרד המשפטים, עורכת-הדין רבקה בן-ששון, ועם היועצת המשפטית של משרד הבריאות עורכת-הדין טליה אדרי.
ענת מאור: לאחר גיבוש ההצעה, ההצעה מועברת לעיון רק של חברי-הכנסת המציעים ועורך-דין אחד או מכסימום שניים שיסוכם עליהם.
ענת מאור: מי מוסר לי מי הם?
יגאל יוסף: אני מציע: יש פה שני עורכי-דין שטיפלו בחוק מבחינתנו - יואל שמחי ורמי צוברי.
ענת מאור: אם כן, אני מסכמת: מבחינת היועצת המשפטית של הוועדה עורכת-הדין מירב ישראלי, היא צריכה - אחרי זה מגבשים את הנוסח החדש, כלומר לפני הישיבה - להעביר זאת לעיון לשלושת חברי-הכנסת המציעים--
דובר: תזמינו אותנו גם לישיבה הזו.
ענת מאור: --ולשני עורכי-הדין שנקבעו ע"י כולם: עורך-הדין יואל שמחי, ועורך-הדין צוברי.
ענת מאור: אני מבקשת להשאיר את הכתובות והפרטים למנהלת הוועדה, והיא תתקשר אליכם.
אליעזר זנדברג: אפשר לעשות זאת ביום שלישי הבא במקום ישיבת ועדת מדע בנושא היי-טק שבוטלה.
ענת מאור: אחר כך תקבעו את הזמן.
ענת מאור: שלישית, עורכת-הדין מירב ישראלי, אני מבקשת להתייחס לדברים הבאים: לגבי מטרת החוק וכו', אמרתי באופן עקרוני שהסכמנו על זה.
ענת מאור: אם הממשלה רוצה להסתייג - זה עניינה.
ענת מאור: אנו - לא.
ענת מאור: לעומת זאת, קודם כל, נשמעה פה הערה נכונה לגבי אם יש עוד מקרים מלבד עולים ילדי מתימן - האם יש אפשרות, אני מבינה על דעת המציעים, כבר לתת לזה תשובה?
אליעזר זנדברג: אני מודיע לך, שכאשר טיפלתי בנושא הגיעו לי גם מאחרים.
אליעזר זנדברג: דורה וחנון: אני יושבת לידך.
אליעזר זנדברג: נחטפה לי אחות, ואני לא תימניה.
ענת מאור: קראנו את דברךְ.
ענת מאור: רביעית, לגבי סעיף 3 בעניין הקמת מאגר מידע גנטי, אני מבקשת: על דעת המציעים, הוסכם להתאים זאת לחוק הקיים.
ענת מאור: יש לעזור להם איך להתאים.
דוברת: את כל החוק.
ענת מאור: את כל החוק להתאים לחוק מידע גנטי.
ענת מאור: חמישית, אני רוצה לקבוע שבסעיף 4 הוסכם על שני דברים: מצד אחד - לעשותו יותר נקודתי כפי שמשרד המשפטים פנה, ודי הסתמן שאולי הגיל יעלה למשל אדם אחרי 1964 וכו'.
ענת מאור: אבל, מצד שני - לאפשר יוצאים מן הכלל כמו נכדים להורים.
ענת מאור: אני חוזרת ואומרת: אנו נלך לקראתכם בעניין של הגדרה יותר נקודתית, אבל אנו מבקשים לאפשר לנו תשובה לחריגים או ליוצאים מן הכלל.
אריה גמליאל: בסעיף 2, סעיף ההגדרות, צריך להוסיף "אחים ואחיות".
אריה גמליאל: הם כבר נפטרו.
דובר: להרחיב את המושג "קרוב".
ענת מאור: גם יוצאים מן הכלל - להגדיר גם בהגדרות.
ענת מאור: העירו על סעיף 5 וגם על סעיף (ב), וחלק אמרו להחמיר וחלק - לא.
ענת מאור: קחו זאת לתשומת לבכם.
ענת מאור: לגבי הנושא האם מותר לסגת דוקא מהמידע- - -
דוברת: זה חייב להיות.
דובר: אי אפשר למנוע מבן-אדם.
דוברת: זה כמו שאני לא יכולה לחייב אדם לתת דם.
דוברת: היו"ר ענת מאור: זה חייב להיות.
דוברת: אם כן, אני מקבלת.
דוברת: לגבי הסעיף התקציבי, אני חושבת לקבל את ההצעה של עורך-הדין צוברי.
דוברת: לידיעת האורחים, אנו מחוייבים בזה.
דוברת: סעיף מימון ותקצוב מחייב אותנו לקראת קריאה ראשונה.
אליעזר זנדברג: אמרתי: מאה אלף שקל.
ענת מאור: לגבי השאלה האם אגרה או לא אגרה וכו', זה יהיה תחת מימון ותקצוב.
דוברת: כשהנוסח הסופי יהיה לנו,- - -
אבנר פרחי: מה לגבי סעיף 8(2)?
ענת מאור: אמרתי שזה יכנס לנושא התקציב.
אליעזר זנדברג: העקרון חייב להיות אגרות.
אליעזר זנדברג: אתה יכול להגיד סכומים, אבל זה לא הגיוני שלא תהיה אגרה.
ענת מאור: או לא.
ענת מאור: בכל אופן, יש גם התנגדות.
דובר: יש סעיף 8(4) לגבי פיצויים.
אליעזר זנדברג: פיצויים זה פיצויים, ואגרה זה אגרה.
אליעזר זנדברג: זה לא שייך.
ענת מאור: ברצוני לסכם לגבי לוח-הזמנים.
ענת מאור: אנו מוכרחים לשמור על הדחיפות וגם על המציאות.
ענת מאור: אין כבר סיכוי שזה יעלה לקריאה ראשונה עד תום המושב, אבל אני עומדת על כך שהצעת החוק תהיה מוכנה באופן מלא למליאה כבר מיד עם פתיחת המושב הבא - ב-14 באוקטובר.
ענת מאור: אני מבקשת כך: אם אתם יכולים לכנס אותנו עוד לפני היציאה לפגרה - בבקשה.
ענת מאור: אם זה לא אפשרי - אנו נעשה ישיבת פגרה מיוחדת, ובלבד שהוועדה יחד עם המציעים יספיקו להביא את הצעת החוק.
ענת מאור: ברצוני לומר לאורחים: ראשית, אני מאד מודה לכם.
ענת מאור: אני מבינה, שגם אם לא האמון השתנה, אז האוירה ולא מתוך יראה אלא מתוך באמת הבנה שמוכרחים לטובת כולנו לקדם את הנושא.
ענת מאור: שנית, לישיבה הבאה יוזמנו רק משרדי הממשלה, חברי-כנסת ושני עורכי-הדין מטעמכם.
דורה וחנון: האם נציגי ההורים לא יהיו?
אריה גמליאל: זו ישיבה מקצועית.
ענת מאור: זה כבר לא נציגי ציבור.
ענת מאור: אחר כך לקריאה שניה ולקריאה שלישית נזמין עוד פעם את המעוניינים.
ענת מאור: הישיבה הבאה היא ישיבה מקצועית על סעיפי החקיקה.
ענת מאור: אתם ועל חברי-הכנסת, עליכם המלאכה.
דורה וחנון: צריך להיות גם נציג של ההורים.
ענת מאור: עורכי-הדין הם נציגים.
יואל פרחי: אנו לא מדברים על ההיבט המשפטי.
יואל פרחי: אנו מדברים עכשיו על שותפות מלאה.
ענת מאור: זה לקראת קריאה שניה וקריאה שלישית.
ענת מאור: לקראת קריאה ראשונה שמענו אתכם.
דורה וחנון: את לא שמעת אותי בכלל.
דובר: את לא ביקשת.
ענת מאור: את לא ביקשת רשות דיבור.
דורה וחנון: זה לא שלא ביקשתי.
דורה וחנון: ניסיתי ליצור אוירה טובה.
דורה וחנון: היו"ר ענת מאור: אתם תוזמנו עוד פעם אחת.
מיכל ברגר: אני חושבת, שהוועדה תצטרך להתייחס גם להערות גברת בלאס בעניין הליווי המקצועי.
ענת מאור: סליחה, אני מוסיפה זאת.
ענת מאור: גם על דעת עורך-הדין צוברי, אנו לא אומרים איך.
ענת מאור: גם עורכת-הדין בלאס הציגה.
ענת מאור: אני מבקשת התייחסות למצב שכן יימצא קשר ולא בהכרח לגבי חוק אימוץ הילד הנוכחי אלא להתייחס להיבט הזה.
דוברת: במקרה של ילד מאומץ- - -
מיכל ברגר: הכוונה היא לליווי מקצועי של עובדת סוציאלית או פסיכולוגית.
ענת מאור: אני נועלת את הישיבה.
ענת מאור: הנושא הראשון – הוא הכרזה על שנת קידום נשים במדע, באקדמיה ובתחום התעשייתי.
ענת מאור: הנושא השני – נושא ההורמונים יידון ביחד עם הוועדה למעמד האישה; נושא זה עולה לדיון בעקבות המחקר שפורסם לפני כשבוע.
פרופ' ברכה רגר: הנושא עדיין לא פורסם.
פרופ' ברכה רגר: הוא יפורסם רק מחר.
פרופ' ברכה רגר: הוא הופיע באינטרנט.
קריאה: אבל דווח על הנושא הזה הרבה מאד גם בעיתונות.
ענת מאור: אנחנו רושמים לפנינו את ההערה של פרופ' ברכה רגר.
ענת מאור: כם, אני רוצה לפתוח את הדיון בנושא שאני רואה אותו כנושא מאד מרכזי וחשוב, והוא: הכרזה על שנת תשס"ג כשנה לקידום נשים במדע ובטכנולוגיה.
ענת מאור: הרעיון הוא רעיון משותף שלי כיושבת-ראש ועדת המדע בכנסת ושל פרופ' חגית מסר-ירון, שהיא המדענית הראשית במשרד המדע, התרבות והספורט, והיא גם עומדת בראש המועצה לקידום נשים במדע ובטכנולוגיה.
ענת מאור: אנחנו עוסקות בנושא, כמו רבים מהיושבות והיושבים פה, כבר לאורך שנים.
ענת מאור: אני חושבת שההחלטה והרעיון – שראויים גם לקבל הכרזה פורמלית – למקד את השנה הקרובה ברצף של אירועים ובאינטנסיביות יתר, הם רעיון שיש לו גם סיכוי להעצים את כל הפעילות השוטפת.
ענת מאור: אני כאישה, כמי שעומדת בראש ועדת המדע והטכנולוגיה, רואה מחוייבות גדולה מאד לקידום כלל נושא המדע ושימתו על סדר היום הלאומי, בדרך של מאבקים על משאבים, על תשומת לב ועל דברים רבים מאד שחלק יודעים עליהם ועוקבים אחריהם, כמו למשל בנושא רעידות אדמה, ים המלח, מחקר לבריאות, ובתוך כך קידום נשים מדעניות, לא מתוך עשיית טובה לנשים, אלא מתוך דאגה לקידום כלל המדינה וניצול הפוטנציאל האדיר שישנו בקרב נשים.
ענת מאור: השבוע פורסם מחקר של אנשי אקדמיה ממדינות ערב על העולם המוסלמי.
ענת מאור: אגב, זה דבר מדהים בנועזות שלו, ביצירתיות שלו, ביחס לחברות שמהן הם באו.
ענת מאור: בתוך שלושת ההמלצות שיש להם לשינוי בסיסי ומהותי בכל הנוגע לשאלה איך חברות עוברות מחברות של עולם שלישי לחברות מודרניות, נושא קידום נשים הוא הסעיף השלישי.
ענת מאור: זאת אומרת, הוא הנושא השלישי מתוך שלוש המלצות, לא מתוך עשר המלצות.
ענת מאור: הנושא הראשון – מבנה המשטר והשינויים הדמוקרטיים.
ענת מאור: הנושא השני – ההשכלה והיידע הטכנולוגי.
ענת מאור: הנושא השלישי – קידום נשים.
ענת מאור: לדעתי, יש בכך הוכחה למה שאנחנו אומרים כל הזמן.
ענת מאור: לא ברור אם אחרי הבחירות פרופ' חגית מסר תמשיך לכהן בתפקידה כמדענית ראשית ולא ברור מי יהיה השר.
ענת מאור: לכן, מצאנו לנכון לחבור ולהגיש את התכנית.
ענת מאור: יש התגייסות של נשים רבות מתחומים שונים לקידום כל העניין.
ענת מאור: זה דבר מאד מרכזי.
ענת מאור: במהלך הדיון אני מציעה שכל אחת מהמוזמנות שתדבר תציג את עצמה ואת תפקידה.
ענת מאור: (המוזמנים מציגים עצמם).
ענת מאור: ברשותכם, אני רוצה להציג את התכנית.
ענת מאור: מטרת הישיבה היא להציג את התכנית, לשמוע התייחסויות של כל אחת בתחום הנוגע לה, מה נראה לה מזה ישים וכו'.
ענת מאור: בהצגת התכנית אציג קטעים שאני מלווה יותר ואת הקטעים שמלווה הפרופ' מסר-ירון היא תציג.
ענת מאור: לאחר מכן נצפה בסרטון וידיאו מכנס המועצה שעסק בנושא קידום נשים במדע.
ענת מאור: אתחיל מהפרוייקט הראשון.
ענת מאור: יש לנו מסורת, שהיא מסורת בת ארבע שנים בלבד.
ענת מאור: במסגרת מסורת זו כל שנה יש יום לאומי למדע, שחל ביום הולדתו של איינשטיין.
ענת מאור: החלטה בנושא זה נתקבלה בכנסת, בוועדת המדע בראשות חבר הכנסת נודלמן, כמדומני.
ענת מאור: היום הזה יש לו את האפקט המצטבר שלו.
ענת מאור: אנחנו רוצים להעצים את היום הזה כל פעם יותר ביחד עם משרד המדע.
ענת מאור: אבל יש שלושה אירועים שיש להם כבר תבנית קבועה, שאותם ודאי נעשה ועליהם יש התחייבות.
ענת מאור: אירוע אחד – כינוס חגיגי בוועדת המדע, שיתקיים באולם הגדול.
ענת מאור: אנחנו נועיד אותו לנושא נשים מדעניות ועוד נבנה אותו במשותף.
ענת מאור: באולם יש 300 מקומות.
ענת מאור: אנחנו רוצים שהאולם יהיה מלא בנשים.
ענת מאור: כמובן, נשים מדעניות מצליחות תעמודנה בחזית הבימה.
ענת מאור: אירוע שני – ציון יום המדע במליאה, כשהמוזמנות יושבות ביציע וצופות בדיון.
ענת מאור: אמנם כרגיל המליאה ריקה, אבל בכל זאת יש לדבר הזה את התהודה שלו.
ענת מאור: אירוע שלישי הוא אירוע בבית הנשיא.
ענת מאור: אנחנו, כמובן, נפנה לפרופ' רות ארנון.
ענת מאור: השנה האירוע יוקדש למדעניות ואולי פרסים שמוקדשים לכך יינתנו לנשים.
ענת מאור: הנושא הזה הוא באחריות ועדת המדע.
ענת מאור: כל רעיון שיעלה בהמשך נשמח לקבל.
ענת מאור: נתחיל לעבוד על כך בסביבות דצמבר.
ענת מאור: כמובן, נעשה זאת בשיתוף עם משרד המדע.
ענת מאור: אני עוברת לדבר השני – הפקת אוגדן הנשים המובילות במדע ובטכנולוגיה והפצתו לכל ערוצי מקבלי ההחלטות ואמצעי התקשורת.
ענת מאור: לשמחתי, הגינו ויזמנו את הנושא ביחד ואפשר כבר לשים עליו V.
ענת מאור: המימון הוא של ספונסרים ותקציבים נוספים.
ענת מאור: כחלק מהיכולת לקיים זאת פנינו לשרת החינוך לתת גם את החסות הכוללת, כי אונסק"ו שייך בכל זאת למשרד החינוך.
ענת מאור: היתה פנייה גם לרשות והיא נענתה לכך.
ענת מאור: הם נותנים ברכתם וסיועם לנושא.
ענת מאור: יש לנו יעד עליון שהדבר יהיה באיכות הכי גבוהה ובתפוצה הרבה ביותר.
ענת מאור: הנושא יתקיים באופן בטוח.
ענת מאור: באיזו איכות ובאיזה היקף?
ענת מאור: – כמובן, זה יהיה לפי היקף הכספים שנוכל לגייס.
ענת מאור: אני רוצה לומר עוד דבר.
ענת מאור: קיבלנו מאונסק"ו רעיון לעשות איזה פרוייקט 5 שנתי, שבו נתחיל מנשים מדעניות ונרחיב אותו אחר-כך גם לנשים באמנות, לנשים בתרבות וכו'.
ענת מאור: זה דבר נפלא.
ענת מאור: המטרה היא זו: יש נשים עם פוטנציאל אדיר.
ענת מאור: זאת אומרת, אנחנו לא חיות במדינות עולם שלישי, שבהן צריך להתחיל בנושא.